कहा- वे मुझे समझते हैं, उनके आस-पास रहने से खुशी मिलती है
Bollywood Actress Tamannaah Bhatia Opens Up About Her Relationship With Vijay Varma - तमन्ना भाटिया और विजय वर्मा की लिंकअप की खबरें कई दिनों से चल रही हैं। अब एक इवेंट में तमन्ना ने कबूल किया है कि उनके और विजय के बीच में दोस्ती से बढ़कर भी कुछ है।
तमन्ना भाटिया और विजय वर्मा की लिंकअप की खबरें कई दिनों से चल रही हैं। अब एक इवेंट में तमन्ना ने कबूल किया है कि उनके और विजय के बीच में दोस्ती से बढ़कर भी कुछ है। तमन्ना ने कहा- विजय के साथ मेरा गहरा बॉन्ड है। मैं उनकी परवाह करती हूं, वे जब आस-पास होते हैं तो अच्छा लगता है।
भारत जैसे देश में एक महिला को अपने पार्टनर के लिए अपने जीवन में बदलाव करना पड़ता है। हालांकि विजय एक ऐसे शख्स हैं जिनके आने से मुझे कुछ भी बदलने की जरूरत नहीं है। वे हर तरीके से मेरी चीजों को समझते हैं।
'को-स्टार होने की वजह से नहीं हुआ अट्रैक्शन'
तमन्ना ने फिल्म कंपेनियन को दिए एक इंटरव्यू में कहा- मुझे नहीं लगता कि कोई किसी की तरफ सिर्फ इसलिए अट्रैक्ट हो जाता है क्योंकि वो उसका को-स्टार है। मैंने अपने करियर में कई लोगों के साथ काम किया है। ये एक पर्सनल फीलिंग होती है। हमारे बीच जो भी हुआ वो इसका नतीजा तो बिल्कुल नहीं है।
तमन्ना यहां कहना चाह रही हैं कि विजय और वे को-स्टार होने के नाते नजदीक नहीं आए। यहां बात फीलिंग्स और अंडरस्टैंडिंग की है। बता दें कि विजय और तमन्ना की मुलाकात वेब सीरीज, लस्ट स्टोरी 2 के शूट के दौरान हुई थी। वहीं से दोनों के बीच नजदीकियां बढ़ी।
तमन्ना ने कहा- विजय मेरी दुनिया को बखूबी समझते हैं
तमन्ना से पूछा गया कि क्या लस्ट स्टोरीज 2 की शूटिंग के वक्त दोनों नजदीक आए? जवाब में तमन्ना कहती हैं- हां, ये सच है। वे एक ऐसे इंसान हैं जिनके साथ मेरा रिश्ता बहुत नेचुरल है। उनके आने से मैं सुरक्षित महसूस करती हूं। जिन महिलाओं ने अपनी लाइफ में बहुत कुछ हासिल किया है, वो ये सोचने लगती हैं कि आपको हर चीज के लिए कड़ी मेहनत करनी पड़ती है।
यहां महिलाओं को अपने लाइफ पार्टनर को समझने के लिए काफी कुछ प्रयत्न करना पड़ता है। मेरे साथ चीजें अलग हैं, मेरी दुनिया अलग है। वे (विजय ) एक ऐसे शख्स हैं जो मेरी दुनिया को बखूबी समझते हैं।
गोवा में किस करते फोटो वायरल हुआ था
तमन्ना और विजय की रिलेशनशिप की खबरें सबसे पहले तब उड़ीं जब दोनों की एक फोटो वायरल हुई। ये फोटो न्यू ईयर के मौके पर ली गई थी। फोटो में दोनों एक दूसरे को किस करते नजर आए थे। उसके बाद दोनों कई पार्टीज और इवेंट्स में साथ देखे गए। दोनों को कई बार एक ही कार में लंच और डिनर के लिए निकलते भी देखा गया गया था।
